સુપ્રીમ કોર્ટના આદેશ પ્રમાણે સરકારે ઈતર પ્રવૃત્તિ અંગેની ફીની ફોર્મ્યુલા તૈયાર કરવાની કાર્યવાહી હાથ ધરી છે. તાજેતરમાં સ્કૂલ સંચાલકો સાથે શિક્ષણ મંત્રીએ બેઠક કર્યા બાદ હવે ગુરુવારે શિક્ષણ મંત્રી વાલીઓને સાંભળશે. આ બેઠકમાં વાલીઓ તેમની ફોર્મ્યુલા રજૂ કરશે. ત્યાર બાદ બંને ફોર્મ્યુલાનો અભ્યાસ કરી સરકાર કોમન ફોર્મ્યુલા તૈયાર કરી ૧૧ જુલાઈ પહેલા સુપ્રીમ કોર્ટમાં રજૂ કરશે તેમ સૂત્રોએ જણાવ્યું હતું. વાલીઓ સાથેની બેઠક માટે ત્રણ અગ્રણીઓને આમંત્રણ આપવામાં આવ્યું છે અને તેઓ ગુરુવારની બેઠકમાં ઉપસ્થિત રહેશે તેમ સૂત્રોએ જણાવ્યું હતું. .